

**Астана қаласының айналасында экологиялық туризмді дамыту туралы**

Қазақстан Республикасы Үкіметінің қаулысы 2000 жылғы 9 қыркүйектегі N 1371

      Астана қаласының айналасында инфроқұрылым мен экологиялық туризмді дамыту мақсатында Қазақстан Республикасының Үкіметі қаулы етеді:

      1. Қазақстан Республикасының Табиғи ресурстар және қоршаған ортаны қорғау министрлігінің тиісті аң шаруашылығымен бірге "Астана" халықаралық табиғи-туристік кешенін құру жөніндегі ұсынысына келісім берілсін.

      2. Қазақстан Республикасының Табиғи ресурстар және қоршаған ортаны қорғау министрлігі осы қаулыны іске асыруға қажетті барлық шараларды қабылдасын. Аң шаруашылығын құру жөніндегі іс-шаралар 2000-2001 жылдарға арналған республикалық бюджетте Қазақстан Республикасының Табиғи ресурстар

және қоршаған ортаны қорғау министрлігіне табиғат қорғау объектілерінің

құрылысына және қайта жаңғыртуға көзделген қаражаттың есебінен және

шегінде жүзеге асырылсын.

     3. Осы қаулы қол қойылған күнінен бастап күшіне енеді.

     Қазақстан Республикасының

       Премьер-Министрі

     Мамандар:

     Қобдалиева Н.М.

     Орынбекова Д.К.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК